b'\n_START_ARTICLE_\nTalirauhanen\n_START_PARAGRAPH_\nTalirauhanen (lat. glandula sebacea) on talia eritt\xc3\xa4v\xc3\xa4 usein karvan juurituppeen avautuva verinahassa sijaitseva ihon rauhanen. Niit\xc3\xa4 on erityisen runsaasti kasvoissa ja rinnassa, mutta ei lainkaan k\xc3\xa4mmeniss\xc3\xa4 eik\xc3\xa4 jalkapohjissa._NEWLINE_Talirauhasten erite on rasvapitoista ja se sis\xc3\xa4lt\xc3\xa4\xc3\xa4 bakteerien kasvua est\xc3\xa4vi\xc3\xa4 rasvahappoja ja entsyymej\xc3\xa4. Erite tekee ihon sarveiskerroksen eli marraskeden notkeaksi ja vett\xc3\xa4 hylkiv\xc3\xa4ksi. Sukupuolihormonien vilkastunut toiminta voi aiheuttaa murrosi\xc3\xa4ss\xc3\xa4 talirauhasten aktivoitumista. Seurauksena voi olla paikallinen talirauhasen tulehdus eli akne.'